Vergifnis is 'n Keuse | Neykie's Weblog
Vergifnis is 'n Keuse
Oktober 15, 2008 at 10:39 vm 1 comment
Elke Christen weet dat hy moet vergewe. Meeste van ons besef ook dis nie 'n maklike opsie nie. Sommiges weet daar is ernstige gevolge as ons nie vergewe nie – wanneer ons onvergifnis saai, sal ons onvergifnis maai.
Daar is dalk nog minder wat besef dat telkens wanneer ons die "Onse Vader" bid, dan vra ons "…en vergeef ons ons oortredings soos ons ook die vergewe wat teen ons oortree." Matteeus 6:15 stel dit soos volg: "Maar as julle ander mense nie vergewe nie, sal julle Vader ook nie julle oortredings vergewe nie."
Ons probeer dus om te vergewe, maar die probleem is dikwels dat, alhoewel ons die woorde uiter daar nie werklik vergifnis plaasvind nie. Indien dit wel die geval was, suo Christelike beraders heelwat minder werk gehad het. Die feit dat ons nie werklik vergewe het nie blyk later uit ons gevoelens en handelinge.
Dit is maklik om te vergewe wanneer ons onsself in toom hou en dadelik na die Here gaan met die woorde "Ek kies om hom/haar in U naam te vergewe" Deur onmiddelik ware vergifnis uit te spreek neem ons verantwoordelikheid vir ons eie reaksie op onregverdige behandelin of wonde wat aan ons toegedien is. Sodoende word 1John 1:9 vir ons 'n werklikheid: "Maar as ons ons sondes belei – Hy is getrou en regverdig, Hy vergewe ons ons sondes en reinig ons van alle ongeregtigheid." Ons het besef dat vergifnis twee kante het – ons gee en ontvang vergifnis self wanneer ons die slagoffer blyk te wees.
Ons is maar te geneig om vergifnis uit te stel en die resultaat is gewoonlik bitter. Wanneer iemand ons te na kkom, reageer ons hart onmiddelik. Ons brein mag nog verskonings soek en probeer om gou te vergewe, maar ons gewonde hart reageer onmiddelik met haat – gewoonlik deur 'n wrok te koester en onsself van die persoon af te sny.
In 1 Johannes 3:15 lees ons dat " Elkeen wat sy broer haat, is 'n moordenaar." 'n Verstandige mens probeer nie homself te regverdig nie – "Wel, ek haat hom nie; ek het hom lief. Ek haat net dit wat hy doen."